《冬日逢冯法曹话怀》
唐代·冷朝阳

分襟二年内，多少事相干。礼乐风全变，尘埃路渐难。

秋林新叶落，霜月满庭寒。虽喜逢知己，他乡岁又阑。

作者简介：唐润州江宁人。代宗大历四年，登进士第。不待授官，即归乡省亲，一时诗人多为诗以送。后为泽潞节度使薛嵩从事。德宗兴元初，任太子正字。为诗工写景，长于五律。